1386.

Godina **1386** (**[[rimski brojevi|MCCCLXXXVI]]**) bila je redovna godina koja počinje u ponedjeljak (1. 1. po julijanskom kalendaru).

## Događaji
* 1. 1. - Totalno pomračenje Sunca s centrom blizu Soluna; u sh. krajevima prekriveno najmanje 94% diska (Međimurje), u Kruševcu skoro 98%.
* 7. 2. - Kralj Karlo teško ranjen u Budimu, od strane (Elizabetinog peharnika Blaža Forgača u njenim odajama, u prisustvu Nikole Gorjanskog).
* 8. 2. - Prerano oglašena smrt kralja Karla i povratak Marije na ugarsko-hrvatski prijestol.
* 13. 2. - Krf se stavio pod zaštitu Mletačke Republike (pripadao anžujskom Napuljskom kraljevstvu, ostaje deo M. R. do njenog kraja 1797).
* 15. 2. - Litavski veliki vojvoda Jogaila u Krakovu prešao u katoličanstvo i uzeo ime Vladislav, te se tri dana kasnije vjenčao kraljicom Jadvigom.
* 24. 2. - U Višegradu je umro ugarsko-hrvatski kralj Karlo, poslije 55 dana vladavine; u Napuljskom kraljevstvu ga nasljeđuje maloletni sin Ladislav Napuljski (koji postaje pretendent i na ugarsku krunu). Početak dugog rata između pre svega hrvatskih plemića i Žigmunda Luksemburškog.
* ožujak? - U Hrvatskoj dolazi do pobune protiv kraljica - Ivan Horvat u Mačvi i Ivan Paližna u Hrvatskoj-Dalmaciji.
* 4. 3. - Krunisan poljski kralj Vladislav II Jagelo (dinastija Jagelovića će trajati do 1596).
* ožujak-srpanj - Stjepan I. Korogy, bivši mačvanski ban, u ime kraljice porazio Ladislava Horvata (Ivanovog brata) i zauzeo Mačvu sa Beogradom; zatim doživjeo po jedan poraz i pobjedu.
* april - Češki kralj Vaclav IV, brat Marijina zaručnika Žigmunda, upao u Ugarsku.
* 1. 5. - Sporazum kraljica Elizabete i Marije sa Vaclavom IV u Győr-u: Žigmund ne može biti krunisan za ugarskog kralja, ali može živeti u zemlji ako želi.
* 9. 5. - Kraljevi João I. Portugalski i Richard II. Engleski ratificirali Ugovor iz Windzora, kojim je potvrđena Anglo-portugalska alijansa iz 1373 (validna i danas).
* lipanj - Izaslanik Venecije Pantaleone Barba dogovara savez sa Gorjanskim i kraljicama protiv Ladislava Napuljskog.
* 9. 7. - Bitka kod Sempacha - švajcarska pobeda omogućuje ekspanziju Stare konfederacije, dok su habsburški interesi poraženi.
* 25. 7. - Pobunjenici (Horvati i Paližna) kod Gorjana zarobili kraljice i ubili Gorjanskog s celom muškom pratnjom (kraljice zatim preko Ivanića i Gumnika, tj. Bosiljeva kod Čazme, odvedene u Novigrad kod Zadra).
* rujan? - Žigmund Luksemburški je u Ugarskoj kao "kapetan kraljevstva" - priprema rat sa hrvatskim pobunjenicima (komandant vojske Ladislav Lošonc, prospektivni mačvanski ban Nikola Gorjanski mlađi).
* 23. 9. - Vlaški vojvoda Dan I poginuo u bici sa Bugarima Ivana Šišmana, nasleđuje ga Mirča Stariji.
* 18. 10. - Osnovan Univerzitet u Hajdelbergu.
* kraj listopada - Dubrovčani primili u Ston izbeglice iz Huma, pobegle od prvog turskog upada u Bosnu.
* 21. 11. - Timur osvojio Tbilisi i zarobio kralja Bagrata V.
* krajem prosinca - Žigmund prešao preko Drave u Slavoniju.

### Tokom/tijekom godine
* Muratovi Turci zauzeli Niš.
* Prvi upad Turaka u Bosnu, do doline Neretve.
* 1386-87 - Bitka kod Pločnika, blizu Prokuplja - knez Lazar odbio Muratovu vojsku.
* približno - Lazareva kćerka Jelena se udala za zetskog gospodara Đurđa II Balšića; njegova druga kćerka, Dragana, udata za trnovskog bugarskog cara Ivana Šišmana.
* Banovi: Slavonije i Mačve Ivan Horvat sa bratom Ladislavom, Hrvatske i Dalmacije Ivan Paližna (Karlove pristaše).
* Timurova kampanja južno od Kavkaza protiv Tohtamiša.
* Stogodišnji rat: Englezi kod Margejta porazili franko-kastiljsku flotu.

## Rođenja

## Smrti

## Reference

* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)